Hotel Wehrmann-Blume - 3 sterren hotel in Wunstorf, Niedersachsen
Bouwjaar van hotel 1978, Laatste gedeeltelijke renovatie 2012, Aantal etages 2, Totaal aantal kamers 25, Aantal eenpersoonskamers 17, Aantal tweepersoonskamers 8, daarvan met 2 aparte bedden 5, daarvan met een tweepersoonsbed 2, Hotel, Stationshotel, Meetinghotel / congreshotel, Snelweg-hotel, Familiair geleid hotel, Kindervriendelijk hotel Wolmark val met byna 30% | Netwerk24
Wolmark val met byna 30%
Deur Lourens Schoeman 08 September 2019 18:40
Boere het sowat 39% van die aanbod onttrek nog voordat die veiling begin het.
Die eerste wolveiling van die 2019-’20-seisoen is erg geknou deur die impak van die onsekerheid oor die voortslepende handelsoorlog tussen Amerika en China.
Dit het meegebring dat boere sowat 39% van die aanbod onttrek het nog voordat die veiling begin het.
Hierbenewens het die onsekerheid ook daartoe bygedra dat die wolprys met 28,3% gedaal het, terwyl ’n verdere 18% bale onverkoop verklaar is op die veiling.
Dus is slegs 81,8% van die 8 634 bale verkoop wat onder die hamer gekom het, sê Deon Saayman, hoofbestuurder van Cape Wools.
“Hoewel die wolmark uitstekend vertoon het oor die afgelope aantal jare, het boere wat op dié eerste veiling was, aansienlik minder vir hul skeersel gekry.
“Die mark het met 28,3% (5 837 punte) verswak teen ’n waarde van R147,70/kg (skoon), met Cape Wools se Alle Wol-aanwyser wat 28,3% swakker gesluit het. Die Australiese EMI het met 27,4% afgeneem.”
Volgens Saayman was daar goeie mededinging vir goeie lang wol, met premies vir RWS-geakkrediteerde skeersels.
Die val van 10% in sybokhaarpryse word ook hoofsaaklik toegeskryf aan die voortslepende handelsoorlog.
Die volgende veiling is geskeduleer vir 12 September, wanneer sowat 9 258 bale aangebied sal word.
Die val van 10% in sybokhaarpryse op die tweede veiling van die winterseisoen word ook hoofsaaklik toegeskryf aan die voortslepende handelsoorlog.
Volgens Marco Coetzee, die finansiële bestuurder van Sybokhaar SA, gaan sowat 90% van die sterker mikronhaar (32 mikron en meer) na die Asiatiese mark en weens die handelsoorlog is daar tans geen vraag na natuurlike vesels nie.
“Daar is egter steeds groot belangstelling in fyner mikron sybokhaar, aangesien dit meestal na die Europese mark toe gaan,” sê Coetzee.
Altesaam 149 858 kg haar het op die veiling onder die hamer gekom. Die gehalte van die bokhaar was baie goed, maar die mark het nietemin met gemiddeld 10% gedaal. Die sterker mikron jongbok-, sowel as grootbokhaar, se pryse het die meeste gedaal.
Die volgende veiling van die 2019-winter-verkoopseisoen is op 25 September.
Meer oor: Wolboere
Kopersvereniging onttrek hom van tweede wolveiling
Wolveiling: ’n Kwart van SA se wol nie verkoop